  Григорий Фомин Майя Бывальцева 0+ 23-тӥ тулыспалэ Кез ёросысь Кузямувыр (Александрово) черкогуртын Вал вылын ёрос тол биатлон ортчоз. Та дыре ужрадлы трассаос дасяло, синпель вузъёс лэсьто. Со сярысь Удмуртиысь тӧролэн но кивалтэтлэн пресс-службазы ивортӥз. Гуртоослэсь улон-вылонзэс возьматӥсь ужрад ёросын кыкетӥзэ радъяське ни. Кузямувырысь Удмурт лулчеберетъя «Мынам шаере» центрын куноосты пумитаны бадӟым беседка пуктэмын. Биатлон кушын озьы ик чай юон терраса лэсьтӥзы. Тол шудонъёсы лыктэмъёс отын турын чаен шунтӥськыны быгатозы. Со сяна, тюбинген нискыланы трассаос дасязы, куноосты вал вылын ворттылонъёс, Петыр агайлэсь тол маскаръяськон-шудонъёс возьмало. Кез ёрослэн «По коням!» ӵектосэз грантъёсъя «Культурная мозаика Удмуртии - партнерская сеть» вожвылъяськонын вормисьёс пӧлы шедиз. Ужрадэн бускель Дэбес но Балезино ёросъёс, озьы ик Пермь шаер тунсыкъясько ни. Тодэ вайытом, гужем Дэбес ёросын вал вылын биатлон ортчытъяло. 2021-тӥ арын улосвылкуспо ӵошастконъёсы Удмуртиысь но Пермь шаерысь спортсменъёс пыриськизы. Тегъёс: валъёс Туризм Удмуртиысьтуризм ӵошатсконъёс Кез Удмуртия  